Want Toortsie is nie ‘n aktrise nie. Glad nie. Dit het Toortsie daardie dag gesien. Daar moenie te veel voorafinstuksies wees nie, want Toortsie kan dit nie onthou nie. Dit het sy darem mos al in Egipte gesien. Vooraf het hulle ‘n hele lesing gekry oor wat hulle mag doen en wat nie. Mag nie neus blaas nie, ens. Toortsie het hulle almal oortree, en hoe langer sy in Egipte was, hoe meer het sy vergeet wat sy mag en wat nie.
Intussen maak Martjiesews die oulikste video’s en plaas dit op Instagram. Skoon laf, sommige van hulle, maar die mense kyk en kyk en is mal daaroor! Sy sê: “Kom ons maak ‘n video.” En Sondag, so tussen die kosmakery deur maak sy toe hierdie video. Sommer net soos dit is. Geen ge-oor-en-oor-doenery nie. Spontaan. Net wie ek is. Geen gekonsentreerdery nodig nie, ek praat maar soos ek praat en doen maar soos ek doen. Niks aansittery nie. Niks bang nie, want ek is mos nie nou op Nasionale TV nie. Ek moet sê, as ek die video sonder klank kyk en ek kyk die lyfie en die koppie wat knik, wonder ek by myself: Is dit hoe reg lyk? Regtig?
Ek dink jys baie oulik. Mos geweet jy gaan vir n ding as daar iets gedoen moet word. Baie mooi en spontane wys van hoe om die sous te maak.
Mooi gedoen, Martjie is baie oulik om die inisiatief te neem en die video te maak. Jy is reg nes jy is.
Ek het die kokhoed gekoop vir my Toortsie 3 voorblad, die foto’s geneem en afgehaal. Ek is so spyt ek het dit nie opgehou tydens die fotonemery nie, want die hoed het my glad nie gepla nie en ek dink daar sou mooi foto’s kom. Water onder deur die brug!